kardosdrur/scandi-wiki huggingface dataset:
Tiltrotor

En tiltrotor er en thrust vectoring rotor som kan vippes (tiltes) for henholdsvis opdrift og fremdrift. Luftfartøjer med tiltrotorer kombinerer helikopterens manøvredygtighed med propelflyets hurtighed.

Ved start og landing samt under hovering er rotorerne vandrette, så de sørger for opdriften. I denne form fungerer luftfartøjet i bund og grund som en helikopter. Efterhånden som luftfartøjet vinder højde bliver rotorerne drejet til lodret position, hvor de sørger for fremdriften. I denne konfigurationen fungerer luftfartøjet som et brændstoføkonomisk propelfly, hvor vingerne sørger for opdriften. Helikopternes problemer med rotorskivens asymmetriske opdrift, hvor rotorbladets hastighed bliver skiftevis lagt til og trukket fra helikopterens flyvehastighed, er fuldstændigt elimineret.  

Luftfartøjskomponenter
Roterende maskiner
Aerodynamik
Elisabetta Gnone

Elisabetta Gnone (født 13. april 1965 i Genova) er en italiensk tegneserieforfatter, der bl.a. har skabt serien W.I.T.C.H..

Eksterne henvisninger 
 Inducks-profil 

Tegneserieforfattere fra Italien
V-22 Osprey

V-22 Osprey (engelsk for fiskeørn) er et amerikansk militært luftfartøj med en 12-meter tiltrotor på hver vinge udviklet i et fælles samarbejde mellem Bell Helicopter Textron og Boeing Helicopters.

Luftfartøjet kan lande vertikalt som en helikopter og ved hjælp af tiltrotorerne flyve som et almindelige propelfly, når det har vundet højde.

United States Marine Corps er den forsvarsgren, som har ansvaret for udviklingen af luftfartøjet. Korpsets udgave, MV-22B, er et taktisk transportfly for tropper, udstyr og forsyninger i stand til at operere fra skibe. En anden udgave, CV-22B, bliver brugt af USSOCOM for specialoperationer med lang rækkevidde. En tredje, ikke bestilt, udgave HV-22A var beregnet til United States Navy, og skulle fungere til søredning under kampforhold, indsættelse og afhentning af specialoperationsstyrker og logistikstøtte til flåden.

Luftfartøjet erstattede marinekorpsets CH-46 Sea Knight helikoptere og skal efterhånden erstatte korpsets CH-53E Super Stallion-helikopter som de bliver leveret.

Galleri

Referencer

Eksterne henvisninger 

Militære transportfly
Militære transporthelikoptere
Militærfly fra USA
VTOL-fly
Max von Sydow

Carl Adolf "Max" von Sydow (født 10. april 1929 i Lund, død 8. marts 2020) var en svensk skuespiller og filminstruktør, der fra 2002 og frem til sin død ligeledes havde fransk statsborgerskab. Han var bosat i Paris med sin franske kone Catherine Brelet. 

Sydow indledte sin karriere på Dramaten i Stockholm i 1948. Han var især kendt for sit mangeårige samarbejde med Ingmar Bergman, men har også medvirket i en række store Hollywood-produktioner, bl.a. Eksorcisten, Star Wars: The Force Awakens og - som Treøjede Ravn (Three-Eyed Raven) Game of Thrones.

I Danmark er han mest kendt for sine roller som Karl-Oskar Nilsson i filmene Udvandrerne og Nybyggerne efter Vilhelm Mobergs romaner, og som Lassefar i Bille Augusts film Pelle Erobreren. Sidstnævnte rolle vandt han en Bodil, en Robert, samt opnåede en Oscar-nominering for. Han vandt atter en Bodil for titelrollen i Hamsun.

Udvalgt filmografi 
 Det syvende segl (1957)
 Nattvardsgästerna 1962
 Udvandrerne (1971)
 Eksorcisten (1973)
3 døgn for Condor (1975)
Flash Gordon (1980)
 Never Say Never Again (1983)
 Dune (1984)
 Hannah og hendes søstre (1986)
 Pelle Erobreren (1987)
 Ved vejen (1988)
 Livet længe leve (1990)
 Europa (1991)
 Dotknięcie ręki (The Silent Touch) (1992)
 Den goda viljan (1992)
 Judge Dredd (1995)
 Hamsun (1996)
 Minority Report (2002)
 Heidi (2005)
 Rush Hour 3 (2007)
 Oscar og den lyserøde dame (2009)
Robin Hood (2010)
 Shutter Island (2010)
 Ekstremt højt og utrolig tæt på (2011)
 Drager: Virkelige myter og uvirkelige skabninger (2013)
 Star Wars: The Force Awakens (2015)
 Kursk (2018)

Referencer

Eksterne henvisninger 

 

Skuespillere fra Sverige
Personer fra Lund
Svenskere i 1900-tallet
Svenskere i 2000-tallet
Bodilprisen for bedste mandlige hovedrolle
Robertprisen for årets mandlige hovedrolle
Max
Oscar-nominerede skuespillere
Øvre Eiker

Øvre Eiker er en kommune i Viken fylke i Norge.
Den grænser til Kongsberg, Flesberg, Sigdal, Modum, Lier, Nedre Eiker og Hof.

Befolkning og geografi 
Omtrent halvdelen af kommunens indbyggere bor i kommunecenteret Hokksund, mens resten i hovedsagen er bosat i Vestfossen, Skotselv, Ormåsen og Darbu. En indbygger kaldes eikværing, som også betegner dialekten i området.

Sammen med Nedre Eiker er kommunen en del af landskabet Eiker, som er et dalstrøg langs Drammenselven.

Arealfordeling

Landbrug 12 %
Produktiv skov 64 %
Ferskvand 8 %
Andet areal 16 %
Højeste punkt er Myrhogget, 707 moh. I syd løber Eikernvassdraget, som domineres af de sammenhængende søer Eikern og Fiskumvannet. Størsteparten af Eikern ligger i Øvre Eiker, resten i Hof i Vestfold.

Samfund

Offentlige tjenester 
Kommunen har seks børneskoler og tre ungdomsskoler, og er del af det interkommunale renovationssamarbejde i Drammensregionen. Sygehjemmet Eikertun har 93 pladser, inklusiv den specielle afdeling for lindrende behandling. Det privatejede rehabliteringscenter Hokksund Kurbad tager sig af patienter efter aftale med Helse Syd. Kommunen har fælles brandvæsen med Nedre Eiker.

Kommunens skoler 

Hokksund børneskole
Ormåsen børneskole
Darbu børneskole
Røren skole
Vestfossen skole (1.-10.)
Skotselv skole (1.-10.)
Hokksund ungdomsskole
Eiker videregående skole .
Buskerud Folkehøjskole holder til på Darbu.

Trafik 
Sørlandsbanen og Bergensbanen deler sig i hver sin retning i Hokksund, og lokaltogene Oslo-Kongsberg stopper på tre stationer i kommunen. Timekspressens linjer 1 (Notodden-Oslo) og 10 (Vikersund-Oslo) stopper flere steder gennem kommunen. Der køres begrænset lokal bustrafik af Nettbuss.

Europavej 134 krydser tværs gennem kommunen fra øst til syd-vest og Rv35 går på langs fra nord til syd.

Venskabskommuner 

Ulricehamn i Sverige
Kerteminde i Danmark
Lempäälä i Finland

Historie 

juli 1885 blev Eiker kommune delt i Øvre Eiker og Nedre Eiker.

Kultur 
Kommunen har et aktivt kulturliv, med mange foreninger, teatergrupper, kor og korps.

Seværdigheder 
Fossesholm Herregård i Vestfossen er vel et besøg værd, i nærheten findes også Morten Viskums Vestfossen Kunstlaboratorium som høster god kritik for sine kunstudstillinger.

Ved Fiskumvannet i syd er et beskyttet fuglereservat med fuglekikkertårn. Der ligger også en af Norges mindste middelalderkirker, Fiskum gamle kirke.

Religion 
I kommunen udgør sognene Fiskum, Haug og Bakke Eiker prestegjeld, som er en del af Eiker provsti i Tunsberg bispedømme (Den norske Kirke). Mange pinsevenner og adventister holder også til i kommunen, og Human-Etisk Forbund har omkring 400 medlemmer.

Kendte personer fra Øvre Eiker kommune 
Jonas Lie, digter († 1908)
Christopher Hornsrud, norsk statsminister, Ap-politiker († 1960)
Per Olaf Lundteigen, politiker
Arne Nævra, naturfotograf

Kilder og henvisninger 

Kommuner i Viken
Kommuner i Buskerud
Waterfront Shopping

Waterfront Shopping er et indkøbscenter beliggende i Hellerup-bydelen Tuborg Havn nord for København, der blev indviet den 1. oktober 2007. Butikcentret ejes af DADES-koncernen og er på ca. 32.000 m² inklusiv parkeringskælder i 2 plan med ca. 800 parkeringspladser.

Centret består af ca. 16.000 m² butiksareal, herunder 1 anker- og 34 specialbutikker, caféer og fitnesscenter i 2 butiksplaner, mens kontorer udgør ca. 4.000 m². Bygherre var Carlsberg Ejendomme (ejer af Tuborg Nord og Syd) og braaten+pedersen, mens arkitekterne bag var Vilhelm Lauritzen. Samlet set estimeres et årligt besøgstal i Waterfront på godt 2,3 mio. besøgende og en samlet årlig omsætning på 274 mio. kr.

Eksterne henvisninger 

 Waterfronts hjemmeside 

Hellerup
Indkøbscentre i København og omegn
Hesbjerg

Hesbjerg er dannet ved sammenlægning af de 2 gårde Store Hesbjerg og Lille Hesbjerg i 1822. Gården ligger i Ubberud Sogn, Odense Herred, Odense Amt, Odense Kommune. Hovedbygningen er opført i 1880-1881 ved Emil Schwanenflügel.
Hesbjerg er på 16,1 hektar.

En markant ejer af slottet er teolog og cand.mag. i religionshistorie og russisk, Jørgen Laursen Vig. Hans drømme var mangeartede for stedet - der blev etableret Hesbjerg Højskole og i en årgang drev han sammen med en russisk nonne et russisk-ortodoks kloster. Det sidste er blevet filmatiseret i Pernille Rose Grønkjærs prisbelønnede dokumentarfilm fra 2006 The MonasteryHr Vig og Nonnen. Formålet med fonden er at drive fredsforskning, være er fredeligt mødested for alverdens religioner og understøtte det lille bofællesskab, der er etableret rundt om slottet.

Hesbjerg Slot var i 2017 rammen om en musikdramatisk performance Hesbjerg revisited  udført af ensemblet Via Artis Konsort som led i festivalen Mod.Strøm. .

Slottet er dog i en slem forfatning, så brugen af slottet er forbudt, grundet nedstyrtningsfare.

Ejere af Hesbjerg 
Kilde: 
 (1822-1828) Hans Rasmussen Roulund
 (1828-1854) Hans Christian Roulund
 (1854-1865) Slægten Roulund
 (1865-1881) H.C.A. Milo
 (1881-1895) Enke Fru Milo
 (1895-1913) Christian Milo
 (1913-1917) Mogens baron Holck
 (1917-1918) R.I.C.H. Rich
 (1918-1922) Steen Giebelhausen
 (1922-1924) E. Jopp
 (1924) Udstykningsforeningen For Sjælland og Fyns Stifter
 (1924-1934) Poul Andersen
 (1934-1957) Forskellige ejere
 (1957-2005) Jørgen Laursen Vig
 (2005-2006) Jørgen Laursen Vigs dødsbo
 (2006-) Hesbjerg Fonden

Kilder 

Hjemmesiden for slottet https://www.hesbjergslot.dk

Referencer 

Herregårde i Odense Kommune
Herregårde i Odense Amt
Etableret i 1822
Bell

Bell kan henvise til flere artikler:

 Alexander Graham Bell – skotskamerikansk opfinder, som bl.a. opfandt telefonen.
 John Bell - fysiker lagde grunden for Bell test-eksperimenter og påviste og opdagede hermed kvantefysisk sammenfiltring.
 Bell Labs – tidligere kendt som Bell Telephone Laboratories, er en forsknings- og udviklingsinstitutioner inden for telekommunikation, elektronik og datalogi.
 Bell Aircraft Corporation – tidligere amerikansk fly- og helikopterproducent.
 Bell Helicopter Textron – nuværende amerikansk helikopterproducent.
 Bell (månekrater) – et nedslagskrater på Månen
 Bell (Oklahoma) – by i Oklahoma, USA
USSOCOM

United States Special Operations Command eller blot USSOCOM er et kommandocenter for fælles operationer mellem specialstyrkekommandoer i de forskellige værn i USA's forsvar. Kommandoens opgave er at fremme kommunikation og koordination imellem de mange amerikanske specialstyrker, f.eks. Navy SEALs, Special Forces,  Delta Force (ell. 1 SFOD-D), Army Rangers og deres respektive kommandoer. Kommandoen er en del af Forsvarsministeriet (USA). USSOCOM har 5 enheder under sig: United States Army Special Operations Command (USASOC), United States Air Force Special Operations Command (AFSOC), United States Naval Special Warfare Command (NAVSPECWARCOM), United States Marine Corps Forces Special Operations Command (MARSOC) og United States Armed Forces.

Militære enheder fra USA
USA's militær
Bell AH-1 Cobra

AH-1 Cobra er en kamphelikopter produceret af Bell Helicopter Textron. Den var en videreudvikling af Bell UH-1 Iroquois-helikopteren på baggrund af den amerikanske hærs behov for en helikopter, som kunne beskytte troppetransport-helikopterne under landing. I starten blev UH-1 Iroquois helikoptere, monteret med maskingeværer og raketter på siden, brugt til dette formål. Men på grund af den ekstra vægt var de meget langsommere end troppetransport-helikopterne. Derfor blev Cobra'en introduceret i 1967.

I dag har hæren afskaffet Cobra-helikopterne til fordel for AH-64 Apache, men den er stadig i brug i marinekorpset.

Cobra-helikoptere blev også eksporteret til Iran, før shahens fald. Derudover har Israel også et stort antal Cobra'er, ligesom Japan og Sydkorea har et vist antal i tjeneste.

Kilder 

Kamphelikoptere
Jeff Jarrett

Jeffrey Leonard "Jeff" Jarrett (født 14. juli 1967) er en amerikansk wrestler og wrestlingpromotor. Han er på kontrakt i Total Nonstop Action Wrestling (TNA), en wrestlingorganisation, han var med til at grundlægge sammen med sin far i 2002. Han er desuden også kendt fra sin tid i World Championship Wrestling (WCW) og World Wrestling Federation (WWF) i 1990'erne. 

Jeff Jarrett er en tredjegenerationswrestler, og han har i løbet af sin karriere vundet adskillige titler. Jarrett er en femdobbelt verdensmester, idet han har vundet WCW World Heavyweight Championship fire gange i WCW og NWA World Heavyweight Championship seks gange i TNA, hvoraf kun den ene var mens titlen havde status som VM-titel (VM-titlen i TNA fik først status som VM-titel i sommeren 2006). I WWF nåede han aldrig at vinde VM-titlen (WWF Championship), men havde en række VM-titelkampe og opnåede stor succes, bl.a. ved at vinde WWF Intercontinental Championship seks gange. I WCW nåede han også at vinde WCW United States Heavyweight Championship tre gange og var en kort periode medlem af Ric Flairs heel-gruppe IV Horsemen.

VM-titler 

Jeff Jarrett er en femdobbelt verdensmester. Han har vundet VM-titlen fire gange i World Championship Wrestling og én gang i Total Nonstop Action Wrestling. Derudover har Jarrett reelt også vundet VM-titlen i TNA yderligere fire gange, inden den fik status som VM-titel i sommeren 2006. 

1 Kampen var en three-way match, der også inkluderede Diamond Dallas Page
2 Kampen var en King of the Mountain match, der også inkluderede Abyss, Ron Killings og Sting

Eksterne henvisninger 

 
 

Wrestlere fra USA
Specialstyrker

Specialstyrker er enheder, der er oprettet og trænet til at udføre specialmissioner.
Udfører også anti-terror-opgaver, opklaring, sabotage og uddanner allierede guerillastyrker.
Specialstyrker udgøres ofte af relativt små enheder af soldater med en lang og grundig træning bag sig. Benytter sofistikerede våben og andet militært udstyr. Er oftest uddannet til at operere selvstændigt, skjult for fjenden og med en høj grad af samarbejde i grupperne.

Betegnelsen specialstyrker er vag. Det er svært at præcisere hvad der er specialstyrker, og hvad der er elitestyrker. Generelt kan man sige at elitestyrker skal kunne udføre de samme opgaver som almindelige hærenheder, bare bedre, mens specialstyrker kan udføre specialiserede operationer.

Optagelseskravene til specialstyrker er generelt høje, og optagelsesprocessen kan tage år. Som følge af styrkernes hemmelige natur gennemgår kandidater forud for optagelsesprøverne et omfattende sikkerhedscheck.

Specialstyrker kendes også navne som kommandosoldater, frømænd og anti-terrorkorps.

Danske specialstyrker

Hæren 
 Jægerkorpset

Søværnet 
 Frømandskorpset
 Siriuspatruljen

Hjemmeværnet 
 SSR – Hjemmeværnets Særlig Støtte og Rekognosceringskompagni – benævnt Patruljekompagniet HOK ind til 1/1-2007.

Politiet 
 Politiets Aktionsstyrke
 Politiets Livvagtsstyrke

USA 
 Navy SEALs
 Army Special Forces/De Grønne Baretter
 Delta Force
 Force Recon Marinekorpsets specialenhed.
 US Army Rangers
 Task Force 373

Storbritannien 
 Special Air Service (SAS) Her er der tale om tre regimenter; 21., 22. og 23. SAS. Det 22. Regiment er fuldtidsprofessionelt, mens de andre to er reservestyrker Special Air Service (Reserve) .
 Special Boat Service (SBS) er den britiske pendant til Frømandskorpset. Danskeren Anders Lassen gjorde tjeneste i denne enhed under 2. verdenskrig.
 Special Reconnaisance Regiment (SRR) er en særlig støtteenhed for SAS og SBS.
 Commandos.

Frankrig 
 Groupe d'Intervention de la Gendarmerie Nationale (GIGN] er det franske forsvars antiterrorkorps.

Polen 
 Wojska Specjalne.
 JW GROM.

Tyskland 
 Kommando Spezialkräfte (KSK).
 Grenzschutzgruppe 9 (GSG-9).

Rusland 
 Spetsnaz.

Eksterne henvisninger 
 Jægerkorpset
 Frømandskorpset 
 Hjemmeværnets Særlig Støtte og Rekognosceringskompagni (SSR)
 Danske Special Operations Styrker og patruljeenheder
 Danske Specialstyrker (uddrag) af 

Kilde:
Danske Specialstyrker af Jacob Skaarenborg. Forlag: Tøjhusmuseet 1994. 49 sider, illustreret.

Noter 

 
Militære enheder
Huey

Huey kan henvise til flere artikler:

Huey Lewis – rockmusiker kendt for hans band Huey Lewis & the News.
Huey Newton – medstifter af de De Sorte Pantere, som var et markant politisk parti i 1960'ernes og 1970'ernes USA.
Hugh Morgan – Forsanger i bandet Fun Lovin' Criminals, kendt som Huey.
Bell UH-1 Iroquois – amerikansk helikopter brugt af United States Marine Corps med kaldenavnet Huey.
Egedal-Listen

Egedal-Listen, liberal-borgerlig borgerliste i Egedal Kommune. Listen havde ud over borgmesteren endvidere tre medlemmer af kommunalbestyrelsen i valgperioden 2007-2009.

Listen blev dannet i januar 2007 af en række tidligere Venstre-politikere fra Ølstykke med borgmester Svend Kjærgaard Jensen i spidsen, som blev ekskluderet efter at have brudt konstitueringsaftalen og dermed gjort sig selv til borgmester i stedet for partifællen Willy Eliasen. 

Det primære formål med listen er at være bagland til Svend Kjærgaard Jensen og kommunalbestyrelsesmedlemmerne Bendt Rasmussen, Lise Nielsen og John Petersen, der også blev smidt ud af Venstre for at have bakket op om Svend Kjærgaard Jensen. Bestyrelsen for Venstre i Ølstykke ville imidlertid gerne optage dem som medlemmer igen, hvorefter bestyrelsesmedlemmerne også blev ekskluderet.

Egedal-Listens politik er liberal-borgerlig. Ved den stiftende generalforsamling meldte 127 sig ind.

Eksterne henvisninger 
Egedal-Listens hjemmeside 

Borgerlister
Egedal Kommune
Limes

Limes (eller Limes Romanus) var et grænseforsvarssystem, der markerede grænserne for det romerske rige.

Det latinske navneord limes havde en række betydninger, fx en sti, en kanal eller en ændring i landskabet. Det blev af latinske forfattere brugt om befæstede grænser. Denne senere betydning er udvidet af moderne historikere som interesserer sig for Romerrigets grænser. Hadrians mur i det nordlige England omtales som Limes Britannicus.  Grænsen for den romerske provins Arabia mod ørkenen omtales som Limes Arabicus etc.

Nogle limites 

 Hadrians mur – Vallum Hadriani eller Limes Britannicus (på UNESCOs Verdensarvsliste) 
 Antoninus-muren
 Øvre germanske Limes (på UNESCOs Verdensarvsliste), del af Limes Germanicus 
 Limes Arabicus, grænsen af den romerske provins Arabia Petraea som vender mod ørkenen 
 Limes Tripolitanus, grænsen i det moderne Libyen der vender mod Sahara

En middelalderlig limes er Limes Saxoniae i Holsten

Eksterne links 
 Officiel hjemmeside fir Verein Deutsche Limes-Straße (på tysk) 
 Limes Tripolitanus

Romerrigets militær
University of Oxford

Oxford University, officielt University of Oxford, er et universitet i Oxford i Oxfordshire i England. Universitetet er det ældste i den engelsktalende verden.

Det ligger ved Themsens øvre løb ca. 80 km nord-nordvest for London. Selv om det er uklart, hvornår universitetet blev opført, vides det med sikkerhed, at der eksisterede skoler i Oxford allerede i det tidlige 12. århundrede, og at der ved udgangen af århundredet var etableret et universitet. Fra 1167 steg antallet af studerende markant, da Henrik 2. forbød engelske studerende at studere ved universitetet i Paris.

Med åbningen af Somerville College og Lady Margaret Hall i 1879 kunne kvinder studere på universitetet.

Universitetet rummer en række museer, heriblandt verdens ældste universitetsmuseum; Ashmolean Museum samt Pitt Rivers Museum, Pitt Rivers Museum, Bate Collection of Musical Instruments, Christ Church Picture Gallery, History of Science Museum, Oxford og Oxford University Museum of Natural History.

Berømte studerende 
Universitetet har haft mange kendte britiske studerende: fra kardinal Thomas Wolsey til Oscar Wilde og Sir Richard Burton til Cecil Rhodes og sir Walter Raleigh

Astronomen Edmond Halley studerede i Oxford og fysikeren Robert Boyle udførte sin vigtigste forskning i Oxford. Antropologen Sir Edward Burnett Tylor var professor og skrev nogle af sine vigtigste værker her, og J.R.R. Tolkien var professor i Oxford .

Britiske premierministre som har studeret på Oxford tæller William Pitt den ældre, George Canning, Robert Gascoyne-Cecil, H. H. Asquith, Clement Attlee, Anthony Eden, Harold Macmillan, Edward Heath, Sir Harold Wilson, Lady Margaret Thatcher og David Cameron, og politikere som Boris Johnson (tidligere borgmester i London, nu premierminister), og Rhodri Morgan (førsteminister for Wales fra 2000–09).

Referencer

Eksterne henvisninger 

 University of Oxford – Officiel website 

 
Oxford
Cimetière du Père-Lachaise

Cimetière du Père-Lachaise (ofte blot Père-Lachaise) er den største kirkegård i Paris. Den blev anlagt i 1804. Det var her, Pariserkommunen udkæmpede sit sidste slag den 28. maj 1871, og de sidste 147 overlevende blev stillet op ad Mur des Fédérés og skudt. Her er i dag en altid blomstersmykket fællesgrav.

Berømtheder begravet på Père-Lachaise 
En lang række både franske og udenlandske berømtheder kendt for alverdens ting er begravet på Père-Lachaise. Blandt dem kan nævnes:
 Jean-Pierre Aumont
 Sarah Bernhardt
 Gustave Caillebotte
 Maria Callas
 Frédéric Chopin
 Auguste Comte
 Jacques-Louis David
 Gérard Debreu
 Eugène Delacroix
 Claude Jade
 Charles Messier
 Molière
 Yves Montand
 Jim Morrison
 Michel Ney
 Georges Perec
 Édith Piaf
 Camille Pissarro
 Marcel Proust
 Gioacchino Rossini
 Georges-Pierre Seurat
 Oscar Wilde
Desuden hævdes det, at Héloïse ligger begravet på Père-Lachaise.

Galleri

Eksterne henvisninger 

 

Frankrigs historie
Pere-Lachaise, Cimetiere du
20. arrondissement
Anders Geertsen

Anders Geertsen (født 1956 i Askov) er tidligere direktør i Videnskabsministeriet (omdøbt Uddannelsesministeriet i 2012) 

Fra 1999 til 2002 var Anders Geertsen administrerende direktør på Munksgaards Forlag, København, og herefter områdedirektør på Det Danske Filminstitut fra 2002-2008.

Den 15. marts 2008 tiltrådte Anders Geertsen stillingen som direktør i det daværende CIRIUS – styrelsen for internationalisering af uddannelser og læringsmiljøer (siden styrelsen for international uddannelse, og siden 2012 omlagt til styrelsen for universiteter og internationalisering).

Efter fusionering af styrelsen for international uddannelse og bygnings- og universitetstyrelsen i 2012, var Anders Geertsen i en kort periode vicedirektør i styrelsen for universiteter og internationalisering. 

I 2012 tiltrådte Anders Geertsen en stilling som afdelingschef i afdelingen for kundskab og velfærd i Nordisk Ministerråd.

Uddannet fra Københavns Universitet i fransk og økonomi.

Forlæggere fra Danmark